कोठी दी पिछली बक्खी बाह्‌र कुरसियां डढ़ी दियां हियां। मां, बड्डी अराम-कुरसी पर पिट्‌ठ टेकियै अधलेटी दी ही। बड्डी धी कोल बेहियै सवैटर बुना दी ही, ओह्‌दियां कुड़ियां पिंकी ते रिंकू दौड़ियै अपनी माऊ कोल ओह्‌दी साढ़ी पगड़ियै आई खड़ोती दियां हियां। बड्डी कुरसी कोल पेदे टेबल पर दवाई दी बोतल खोह्‌ल्लियै रश्मि दवाई कप्पा च पा दी ही। बस इन्नै गै जने हे। में सारें अ’ल्ल हत्थ जोड़ियै नमस्ते कीत्ती।